ddrg/super_eurlex huggingface dataset:
KOMMISSIONENS BESLUTNING

af 22. februar 2000

om tilladelse til markedsføring af "phospholipider, der stammer fra æggeblommer" som nyt levnedsmiddel eller ny levnedsmiddelingrediens i henhold til Europa-Parlamentets og Rådets forordning (EF) nr. 258/97

(meddelt under nummer K(2000) 2)

(Kun den franske udgave er autentisk)

(2000/195/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser(1), særlig artikel 7,

under henvisning til ansøgning indgivet af Belovo til de belgiske kompetente myndigheder af 23. januar 1998 om tilladelse til at markedsføre "phospholipider af æggeblomme" som nyt levnedsmiddel eller ny levnedsmiddelingrediens,

under henvisning til den første vurderingsrapport, som er udarbejdet af de belgiske kompetente myndigheder, og som Kommissionen har videresendt til medlemsstaterne den 29. oktober 1998, og

ud fra følgende betragtninger:

(1) Inden for den 60 dages frist, som er fastsat i forordningens artikel 6, stk. 4, blev der fremsat begrundede indsigelser i overensstemmelse med denne bestemmelse. Ifølge forordningens artikel 7 skal der i dette tilfælde træffes en beslutning i overensstemmelse med den procedure, der er fastsat i forordningens artikel 13.

(2) Den Videnskabelige Komité for Levnedsmidler er blevet hørt om dette spørgsmål i henhold til forordningens artikel 11. Den Videnskabelige Komité for Levnedsmidler afgav sin udtalelse den 17. juni 1999, hvoraf det fremgår, at der ikke er grund til at antage, at markedsføringen af phospholipider, som er renset og koncentreret med anvendelse af en ny proces, vil have nogen negativ indvirkning på folkesundheden, og at produktet er egnet til konsum.

(3) Tilsætningsstoffer, som er omfattet af Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler(2) kan ikke være omfattet af forordning (EF) nr. 258/97. Denne beslutning udgør derfor ikke en tilladelse til at anvende phospholipider, der stammer fra æggeblommer, som et tilsætningsstof til levnedsmidler.

(4) Det er derfor eftervist, at produktet opfylder kriterierne i forordningens artikel 3, stk. 1.

(5) De i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Phospholipider af æggeblomme renset til 85 % og 100 % kan markedsføres i Fællesskabet som nye levnedsmidler eller nye levnedsmiddelingredienser.

Artikel 2

Denne beslutning er rettet til Belovo, zone industrielle 1, 6600 Bastogne, Belgien.

Udfærdiget i Bruxelles, den 22. februar 2000.

På Kommissionens vegne

Erkki LIIKANEN

Medlem af Kommissionen

(1) EFT L 43 af 14.2.1997, s. 1.

(2) EFT L 40 af 11.2.1989, s. 27.
KOMMISSIONENS AFGØRELSE

af 24. februar 2000

om tilpasning af de justeringskoefficienter, der fra 1. februar, 1. marts, 1. april, 1. maj og 1. juni 1999 finder anvendelse på lønninger til tjenestemænd ved De Europæiske Fællesskaber, som gør tjeneste i tredjelande

(meddelt under nummer K(2000) 423)

(2000/203/EF, EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68(1), senest ændret ved forordning (EF, Euratom, EKSF) nr. 1238/1999(2), særlig artikel 13, stk. 2, i bilag X, og

ud fra følgende betragtninger:

(1) I Rådets forordning (EF, Euratom, EKSF) nr. 2120/1999(3) fastsattes i medfør af artikel 13, stk. 1, i bilag X til Vedtægten de justeringskoefficienter, hvormed de lønninger korrigeres fra 1. januar 1999, der i tjenestestedets valuta, udbetales til tjenestemænd ansat i tredjelande.

(2) Kommissionen har i de seneste måneder foretaget forskellige tilpasninger af disse justeringskoefficienter(4) i overensstemmelse med artikel 13, stk. 2, i bilag X til Vedtægten.

(3) Fra 1. februar, 1. marts, 1. april, 1. maj og 1. juni 1999 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. februar, 1. marts, 1. april, 1. maj og 1. juni 1999 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

Udfærdiget i Bruxelles, den 24. februar 2000.

På Kommissionens vegne

Christopher PATTEN

Medlem af Kommissionen

(1) EFT L 56 af 4.3.1968, s. 1.

(2) EFT L 150 af 17.6.1999, s. 1.

(3) EFT L 261 af 7.10.1999, s. 1.

(4) EFT L 277 af 28.10.1999, s. 37.

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
KOMMISSIONENS BESLUTNING

af 22. februar 2000

om forbud mod markedsføring af "Stevia rebaudiana Bertoni: planter og tørrede blade" som nyt levnedsmiddel eller ny levnedsmiddelingrediens i henhold til Europa-Parlamentets og Rådets forordning (EF) nr. 258/97

(meddelt under nummer K(2000) 77)

(Kun den nederlandske udgave er autentisk)

(2000/196/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser(1), særlig artikel 7,

under henvisning til ansøgning indgivet af professor J. Geuns fra KUL, Laboratoriet for plantefysiologi, til de belgiske kompetente myndigheder af 5. november 1997 om tilladelse til at markedsføre "Stevia rebaudiana Bertoni: planter og tørrede blade" som nyt levnedsmiddel eller ny levnedsmiddelingrediens,

under henvisning til den første vurderingsrapport, som er udarbejdet af de belgiske kompetente myndigheder, og som Kommissionen har videresendt til medlemsstaterne den 18. august 1998, og

ud fra følgende betragtninger:

(1) Den første vurderingsrapport, som er udarbejdet af de belgiske kompetente myndigheder, konkluderede på grundlag af de forelagte oplysninger, at der ikke bør udstedes tilladelse til at markedsføre produktet.

(2) Ansøgeren har som reaktion på den første vurderingsrapport fremlagt yderligere oplysninger til Kommissionen, som videresendte disse til medlemsstaterne og Den Stående Levnedsmiddelkomité.

(3) I overenstemmelse med forordningens artikel 7 blev der udført en yderligere vurdering. Den Videnskabelige Komité for Levnedsmidler vedtog den 17. juni 1999 en udtalelse, som i det væsentlige bekræftede den første vurderingsrapport.

(4) Stevia rebaudiana Bertoni, planter og tørrede blade, er et nyt levnedsmiddel i henhold til forordning (EF) nr. 258/97. Det er ikke eftervist, at produktet opfylder kriterierne i forordningens artikel 3, stk. 1, og der nedlægges forbud mod at markedsføre det i Fællesskabet.

(5) De i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Der udstedes forbud mod at markedsføre "Stevia rebaudiana Bertoni: planter og tørrede blade" som nyt levnedsmiddel eller ny levnedsmiddelingrediens.

Artikel 2

Denne beslutning er rettet til professor J. Geuns, KUL, Laboratoriet for plantefysiologi, Kardinal Mercierlaan 92, 3001 Heverlee, Belgien.

Udfærdiget i Bruxelles, den 22. februar 2000.

På Kommissionens vegne

Erkki LIIKANEN

Medlem af Kommissionen

(1) EFT L 43 af 14.2.1997, s. 1.
KOMMISSIONENS BESLUTNING

af 23. februar 2000

om forlængelse af fristen for midlertidige godkendelser af det nye aktive stof quinoxyfen

(meddelt under nummer K(2000) 479)

(EØS-relevant tekst)

(2000/166/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 1999/80/EF(2), særlig artikel 8, stk. 1, fjerde led, og

ud fra følgende betragtninger:

(1) IføIge direktiv 91/414/EØF (i det følgende benævnt direktivet) skal der opstilles en EF-liste over aktive stoffer, som må iblandes plantebeskyttelsesmidler.

(2) Dow Elanco indgav den 1. august 1995 et dossier om det nye aktive stof quinoxyfen til de britiske myndigheder med henblik på at få det aktive stof optaget i bilag I til direktivet.

(3) I henhold til direktivets artikel 6, stk. 2 og 4, er virkningerne af quinoxyfen på menneskers sundhed og miljøet ved at blive vurderet for de anvendelser, der er foreslået af ansøgeren. Det Forenede Kongerige, der er udpeget til rapporterende medlemsstat, forelagde den 11. oktober 1996 Kommissionen den pågældende vurderingsrapport.

(4) Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(5) For quinoxyfen blev der anmodet om yderligere data vedrørende toksitet for fugles og regnormes forplantningsevne, organisk nedbrydning og ophobning i jordbunden.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Medlemsstaterne kan forlænge allerede bevilgede midlertidige godkendelser af plantebeskyttelsesmidler, der indeholder quinoxyfen, for en periode på højst 24 måneder fra datoen for denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 23. februar 2000.

På Kommissionens vegne

David BYRNE

Medlem af Kommissionen

(1) EFT L 230 af 19.8.1991, s. 1.

(2) EFT L 210 af 10.8.1999, s. 13.
Rådets afgørelse

af 22. maj 2000

om nedsættelse af et udvalg vedrørende de civile aspekter af krisestyring

(2000/354/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 28, stk. 1,

under henvisning til traktaten om oprettelse af Det Europæiske Fællesskab, særlig artikel 207, og

ud fra følgende betragtninger:

(1) Inden for rammerne af den styrkede fælles udenrigs- og sikkerhedspolitik, særlig den fælles europæiske sikkerheds- og forsvarspolitik, som er omhandlet i artikel 17 i traktaten om Den Europæiske Union, anmodede Det Europæiske Råd på mødet den 10.-11. december 1999 i Helsingfors formandskabet om sammen med generalsekretæren/den højtstående repræsentant at fremme drøftelserne i Rådet (almindelige anliggender) om alle aspekter af formandskabets rapport, herunder et udvalg vedrørende civil krisestyring.

(2) Det Europæiske Råd opfordrede på mødet i Lissabon den 23.-24. marts 2000 Rådet til inden eller på Det Europæiske Råds møde i Feira at nedsætte et udvalg vedrørende civil krisestyring.

(3) Der vil blive truffet afgørelser om civile krisestyringsredskaber i henhold til EF-traktaten efter procedurerne i nævnte traktat.

(4) Det Europæiske Råd understregede på mødet i Helsingfors nødvendigheden af at effektivisere Den Europæiske Unions ressourcer og redskaber og styrke deres reaktionsevne og synergi.

(5) Udveksling af oplysninger om og samordning af civile krisestyringsredskaber vil blandt andet lette arbejdet i samordningsmekanismen under Generalsekretariatet for Rådet, hvis oprettelse blev godkendt af Det Europæiske Råd i Helsingfors -

TRUFFET FØLGENDE AFGØRELSE:

Artikel 1

Der nedsættes herved et udvalg vedrørende de civile aspekter af krisestyring, som sammensættes af repræsentanter for medlemsstaterne.

Artikel 2

Udvalget skal fungere som en arbejdsgruppe under Rådet og aflægge beretning til De Faste Repræsentanters Komité. Det skaffer oplysninger, udarbejder henstillinger og yder rådgivning om de civile aspekter af kristestyring til Den Politiske og Sikkerhedspolitiske Interimskomité og de andre relevante rådsorganer i overensstemmelse med disses beføjelser.

Artikel 3

Denne afgørelse får virkning på dagen for vedtagelsen.

Artikel 4

Denne afgørelse offentliggøres i Tidende.

Udfærdiget i Bruxelles, den 22. maj 2000.

På Rådets vegne

J. Gama

Formand
Kommissionens beslutning

af 14. juli 2000

om anerkendelse af "RINAVE - Registro Internacional Naval, SA" i henhold til Rådets direktiv 94/57/EF

(meddelt under nummer K(2000) 1876)

(Kun den portugisiske udgave er autentisk)

(EØS-relevant tekst)

(2000/481/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndigheders aktiviteter i forbindelse dermed(1), særlig artikel 4, stk. 3, og

ud fra følgende betragtninger:

(1) Ifølge artikel 4, stk. 3, i direktiv 94/57/EF kan medlemsstaterne indgive anmodning til Kommissionen om godkendelse gældende for en treårig periode af organisationer, der opfylder alle kravene i bilaget bortset fra dem, der er nævnt i bilagets punkt 2 og 3 i afsnittet "generelle krav".

(2) Portugal har indsendt anmodning om anerkendelse for en treårig periode af "RINAVE - Registro Internacional Naval, SA" under henvisning til artikel 4, stk. 3, i det ovenfor nævnte direktiv.

(3) Kommissionen har konstateret, at "RINAVE - Registro Internacional Naval, SA" opfylder alle kriterier i bilaget til det ovenfor nævnte direktiv, bortset fra dem, der er nævnt i bilagets punkt 2 og 3 i afsnittet "generelle krav".

(4) Denne beslutnings bestemmelser er i overensstemmelse med udtalelse fra det udvalg, som omtales i artikel 7 i direktiv 94/57/EF -

VEDTAGET FØLGENDE BESLUTNING:

Artikel 1

"RINAVE - Registro Internacional Naval, SA" anerkendes i henhold til artikel 4, stk. 3, i direktiv 94/57/EF for en periode på tre år fra tidspunktet for denne beslutnings vedtagelse.

Artikel 2

Virkningerne af denne anerkendelse er begrænset til Portugal.

Artikel 3

Denne beslutning er rettet til Den Portugisiske Republik.

Udfærdiget i Bruxelles, den 14. juli 2000.

På Kommissionens vegne

Loyola De Palacio

Næstformand

(1) EFT L 319 af 12.12.1994, s. 20.
Kommissionens beslutning

af 17. juli 2000

om bemyndigelse af medlemsstaterne til midlertidigt at tillade handel med frø af visse arter, der ikke opfylder kravene i Rådets direktiv 66/401/EØF

(meddelt under nummer K(2000) 1782)

(2000/476/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter(1), senest ændret ved direktiv 98/96/EF(2), særlig artikel 17, og

ud fra følgende betragtninger:

(1) I Sverige er mængderne af frø af forårssorter af foderærten (Pisum sativum), som er egnet til dyrkning under dyrkningsforholdene i den pågældende medlemsstat, og som opfylder kravene i nævnte direktiv med hensyn til spireevne, utilstrækkelige, og de kan således ikke dække Sveriges behov.

(2) Det er umuligt at dække behovet tilfredsstillende med frø, som opfylder alle krav i nævnte direktiv, fra andre medlemsstater eller fra tredjelande.

(3) Sverige bør derfor i en periode indtil den 30. juni 2000 bemyndiges til at tillade handel med frø af foderærtsorten "carneval", som er undergivet mindre strenge krav.

(4) Desuden bør andre medlemsstater, som er i stand til at forsyne Sverige med frø af ovennævnte sort, bemyndiges til at tillade handel med sådant frø.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Sverige bemyndiges til indtil den 30. juni 2000 at tillade handel på sit område med 50 t certificeret frø af forårssorter af foderærten (Pisum sativum) af sorten "carneval", som ikke opfylder kravene i direktiv 66/401/EØF med hensyn til mindste spireevne, hvis følgende betingelser er opfyldt:

a) spireevnen er mindst 72 %

b) på den officielle etiket skal spiringen, der er fastslået i rapporten om den officielle frøundersøgelse, være angivet.

Artikel 2

1. De øvrige medlemsstater bemyndiges til på de i artikel 1 fastsatte betingelser og til de af ansøgermedlemsstaten påtænkte formål at tillade handel på deres område med frø, for hvilket handel tillades efter denne beslutning.

2. Ved anvendelsen af stk. 1 yder medlemsstaterne hinanden administrativ bistand. Ansøgermedlemsstaten skal underrettes af de øvrige medlemsstater om, hvorvidt de har til hensigt at tillade handel med sådant frø, inden der kan gives tilladelse. Ansøgermedlemsstaten kan kun gøre indsigelse, hvis hele den mængde, der er anført i denne beslutning, allerede er blevet fordelt.

Artikel 3

Medlemsstaterne underretter straks Kommissionen og de øvrige medlemsstater om, hvor store mængder frø der er mærket og tilladt bragt i handelen på deres område i henhold til denne beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 17. juli 2000.

På Kommissionens vegne

David Byrne

Medlem af Kommissionen

(1) EFT 125 af 11.7.1966, s. 2298/66.

(2) EFT L 25 af 1.2.1999, s. 27.
Rådets afgørelse

af 20. juli 2000

om iværksættelse af fælles holdning 1999/691/FUSP om støtte til de demokratiske kræfter i Forbundsrepublikken Jugoslavien (FRJ)

(2000/457/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til fælles holdning 1999/691/FUSP vedtaget af Rådet den 22. oktober 1999 vedrørende støtte til de demokratiske kræfter i Forbundsrepublikken Jugoslavien (FRJ)(1), særlig artikel 1, og

ud fra følgende betragtninger:

(1) Efter artikel 1 i fælles holdning 1999/691/FUSP forpligter Den Europæiske Union sig til aktivt at støtte alle kræfter i FRJ, der viser, at de går fuldt ind for de demokratiske værdier. I denne forbindelse har Rådet vedtaget afgørelse 2000/82/FUSP(2), der iværksætter nævnte fælles holdning for så vidt angår "energi for demokrati"-initiativet.

(2) Visse demokratiske serbiske kommuner bør støttes ved at levere dem asfalt. Disse leverancer indgår i "energi for demokrati"-initiativet. Da asfalt er et olieprodukt, har levering heraf samme politiske formål som nævnte initiativ, og det begunstigede udvælges efter samme kriterier.

(3) Det er nødvendigt at træffe en afgørelse om, hvilke kommuner nævnte initiativ skal udstrækkes til at gælde for.

(4) Der er behov for en yderligere aktion fra Fællesskabets side for at gennemføre den nedenfor omhandlede foranstaltning -

TRUFFET FØLGENDE AFGØRELSE:

Artikel 1

Inden for rammerne af den i artikel 1 i fælles holdning 1999/691/FUSP nævnte støtte til demokratiseringen i FRJ tillades det at levere, sælge eller eksportere olie og olieprodukter til følgende serbiske kommuner: Cacak, Pancevo, Uzice, Kikinda, Arilje, Pozega, Presevo og Sabac.

Artikel 2

Denne afgørelse får virkning på dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 20. juli 2000.

På Rådets vegne

F. Parly

Formand

(1) EFT L 273 af 23.10.1999, s. 1.

(2) EFT L 26 af 2.2.2000, s. 1.
Afgørelse nr. 176

af 24. juni 1999

om den refusion, som den kompetente institution i en medlemsstat skal foretage af udgifter afholdt under et ophold i en anden medlemsstat, ifølge den i artikel 34, stk. 4, i forordning (EØF) nr. 574/72 omhandlede fremgangsmåde (96/249/EF)

(2000/582/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -

under henvisning til artikel 81, litra a), i Rådets forordning (EF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet(1), ifølge hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og forordning (EØF) nr. 574/72,

under henvisning til artikel 34, stk. 4, i forordning (EØF) nr. 574/72, og

ud fra følgende betragtninger:

(1) Det påhviler den kompetente institution at gennemføre den i artikel 34, stk. 4, i forordning (EØF) nr. 574/72 omhandlede fremgangsmåde.

(2) Denne procedure er en administrativ forenkling og fremmer en hurtig refusion til fordel for den forsikrede.

(3) Derfor bør mulighederne for at anvende denne procedure forbedres ved en forhøjelse af det i afgørelse nr. 161 af 15. februar 1996 fastsattte maksimumsbeløb, og denne afgørelse erstattes derfor af en ny.

(4) Idet beslutning i sagen er truffet på de i artikel 80, stk. 3, i forordning (EØF) nr. 1408/71 fastsatte betingelser -

TRUFFET FØLGENDE AFGØRELSE:

1. Bestemmelserne i artikel 34, stk. 4, i forordning (EØF) nr. 574/72 finder kun anvendelse, såfremt de samlede udgifter, der er blevet afholdt under det midlertidige ophold, er lavere eller svarer til et beløb, der fastsættes af hver enkelt medlemsstat, men som højst kan være på 1000 EUR.

2. Ved anvendelsen af bestemmelserne i punkt 1 sker omregningen af de afholdte udgifter om nødvendigt til den omregningskurs, der er gældende i den måned, hvor refusionen foretages.

3. Denne afgørelse, der træder i stedet for afgørelse nr. 161, træder i kraft den første dag i den måned, der følger efter offentliggørelsen i De Europæiske Fællesskabers Tidende.

Formand for Den Administrative Kommission

Arno Bokeloh

(1) EFT L 149 af 5.7.1971, s. 2.
Rådets afgørelse

af 18. september 2000

om udnævnelse af formanden for og medlemmerne af fjerde appelkammer under Harmoniseringskontoret for det Indre Marked (varemærker, mønstre og modeller)

(2000/C 277/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1) særlig artikel 120 og 131,

under henvisning til den indstilling, som Administrationsrådet under Harmoniseringskontoret for det Indre Marked (varemærker, mønstre og modeller) foretog den 11. juli 2000 -

TRUFFET FØLGENDE AFGØRELSE:

Artikel 1

1. Christiane HOFFRICHTER-DAUNICHT, født den 9. maj 1951 i Frankfurt am Main (Tyskland), udnævnes til formand for fjerde appelkammer under Harmoniseringskontoret for det Indre Marked (varemærker, mønstre og modeller) for et tidsrum på fem år.

2. Tomás DE LAS HERAS LORENZO, født den 22. juli 1951 i Entrala (Spanien), og Kathleen Francesca LEE, født den 10. oktober 1949 i London (Det Forenede Kongerige) udnævnes til medlemmer af fjerde appelkammer under Harmoniseringskontoret for det Indre Marked (varemærker, mønstre og modeller) for et tidsrum på fem år.

Artikel 2

Datoen for, hvornår det i artikel 1, stk. 1 og 2, omhandlede tidsrum på fem år begynder at løbe, fastsættes af Administrationsrådet under Harmoniseringskontoret for det Indre Marked (varemærker, mønstre og modeller).

Udfærdiget i Bruxelles, den 18. september 2000.

På Rådets vegne

H. Védrine

Formand

(1) EFT L 11 af 14.1.1994, s. 1.